stanford-oval/wikipedia huggingface dataset:
Knut Ahnlund

Knut Ahnlund vuonna 1956.
Knut Emil Ahnlund (24. toukokuuta 1923 Tukholma – 28. marraskuuta 2012) oli ruotsalainen kirjallisuuden tutkija, kirjailija ja Ruotsin akatemian jäsen. Hän oli 1800–1900-lukujen pohjoismaisen, erityisesti tanskalaisen kirjallisuuden asiantuntija. Hän teki väitöskirjansa Henrik Pontoppidanista ja kirjoitti myöhemmin muiden muassa Gustav Wiedistä ja Sven Lidmanista. Hän on kirjoittanut itse romaaneja ja julkaissut käännöksiä useiden kirjailijoiden, kuten Julio Cortázarin teoksista.lähde?
Ahnlund sai tohtorinarvonsa Tukholman yliopistosta ja toimi Århusin yliopiston professorina. Hänet valittiin täyttämään Ruotsin akatemian 7. paikka vuonna 1983. Johtuen ristiriidoista akatemian entisen pysyvän sihteerin Sture Allénin ja tämän seuraajan Horace Engdahlin kanssa Ahnlund osallistui akatemian toimintaan vuoden 1996 jälkeen vain vähäisissä määrin. Vuonna 2005 hän ilmoitti jättävänsä akatemian kokonaan protestoidakseen Elfriede Jelinekin valintaa kirjallisuuden Nobel-palkinnon saajaksi. Hän luonnehti Jelinekin työtä ”kaoottiseksi ja pornografiseksi”. Koska Ruotsin akatemian jäsenyys on elinikäinen, Ahnlund ei voinut virallisesti erota akatemiasta, mutta hän ei osallistunut sen toimintaan, ja hänen paikkansa pysyi tyhjänä hänen kuolemaansa saakka.lähde?
Käännös suomeksi
Gonäs

| Gonäs |
| --- | --- |

 Gonäs
 Koordinaatit: 60°07′29″N, 15°03′34″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Ludvika
Väkiluku (31.12.2023):  326
Infobox OKVirheellinen NIMI-arvo: 
Gonäs on taajama Ludvikan kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 326 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Gonäs Wikimedia Commonsissa
Björn Gustafsson

| Björn Gustafsson |
| --- | --- |
 Björn Gustafsson 2024.
Henkilötiedot
Syntynyt: 19. helmikuuta 1986 (ikä 38) Göteborg
Kansalaisuus:  ruotsi
Ammatti:  stand up -koomikko, näyttelijä
Lars Björn Gustafsson (s. 19. helmikuuta 1986 Göteborg) on ruotsalainen koomikko ja näyttelijä, joka tunnetaan muun muassa televisiosarjoista Parlamentet ja Stockholm Live.
Ura

Björn Gustafsson opiskeli Tukholmassa Calle Flygare -teatterikoulussa. Hänen debyyttinsä stand up -koomikkona tapahtui vuoden 2005 BungyComedy-klubilla, jossa ensikertalaiset saivat kokeilla esiintymistä.
Vuonna 2008 Gustafsson tuli suuren yleisön tietoisuuteen esiinnyttyään Ruotsin TV4:n poliittisessa parodiassa Parlamentet. Lisäksi hän toimi Ruotsin pisteiden julkistajana vuoden 2008 Euroviisuissa. Samana vuonna hän viihdytti yleisöä esitysten välillä Melodifestivalen-laulukilpailussa, joka toimii myös Ruotsin euroviisukarsintana. 6. maaliskuuta 2008 Aftonbladetin lukijat äänestivät Gustafssonin vuoden hauskimmaksi mieheksi. Hän myös voitti yhdessä Victor Morellin kanssa Torparpriset-palkinnon, joka jaetaan vuosittain koomikko Mats Ljungin muistoksi.
Vuoden 2009 Guldbagge-gaalassa Gustafsson esiintyi ABBA-parodiassa Johan Glansin kanssa. Ruotsin urheilugaalassa hän vitsaili yhdessä Robert Gustafssonin kanssa muun muassa yleisössä istuvista urheilijoista. Samassa tilaisuudessa hän julkisti ehdokkaat vuoden urheilutulokkaaksi.
Vuoden 2010 Melodifestivalen-laulukilpailun finaalissa Gustafsson esitti pianistia Salem Al Fakirin ohjelmanumerossa. Kuusi vuotta myöhemmin, vuonna 2014, Gustafsson nähtiin jälleen Melodifestivalenin tv-lähetyksessä.
Vuonna 2011 Gustafsson näytteli Håkania ohjelmassa Expedition: Julklapp, josta hänet äänestettiin ulos 16. jaksossa. Vuonna 2013 hän esiintyi veljensä Oscar Gustafssonin kanssa Fringe-komediafestivaaleilla Edinburghissa.
Gustafsson on myös näytellyt elokuvien sivurooleissa. Elokuvassa Kenny Begins hän näytteli avaruuslentäjäsankarin veljeä Lennyä. Ensimmäisen isomman roolinsa hän näytteli Ella Lemhagenin ohjaamassa ruotsinkielisessä elokuvassa Kronjuvelerna, jonka ensi-ilta oli 29. kesäkuuta 2011. Lisäksi sitä esitettiin televisiosarjana SVT:llä talvella 2011.
Vuonna 2011 suosion kasvaessa Gustafsson kuitenkin uupui ja hävisi parrasvaloista kahdeksi vuodeksi. Esiintymiset jouduttiin perumaan burn outin vuoksi. Comebackikseen hän on nimittänyt vuoden 2012 kiertuettaan koomikko Henrik Schyffertin kanssa.
Yksityiselämä

Björn Gustafsson vietti lapsuutensa Bohuslänin Diserödissa. Myöhemmin hän asui Tukholmassa, kunnes muutti Osloon tyttöystävänsä Kristine Riisin luo vuonna 2011. Pari tapasi toisensa norjalaisen joulukalenterin kuvauksissa.
Filmografia > Elokuvat

Beck – Flickan i jordkällaren (2006)
Les grandes personnes (2008)
Björn Gustafsson – Ett livsverk (2008)
Kenny Begins (2009)
Kronjuvelerna (2011)
Cockpit (2012)
Filmografia > Tv-ohjelmat

Melodifestivalen 2008
Eurovision Song Contest 2008 (Ruotsin pisteiden julkistajana)
Parlamentet (2007–2008)
Extra! Extra!
Morgonsoffan (2008)
Sverige pussas och kramas (2008)
Stockholm Live (2007)
Idol (esitti mainoksessa "Pimp Daddya")
Hål i väggen (2008)
Guldbaggegalan (2009)
Idrottsgalan (Ruotsin urheilugaala) (2009)
Roast på Berns (2009)
Robins
Kontoret (2012)
Nissene over skog og hei (2011)
Historieätarna (2012)
Kontoret (2013)
Barna Hedenhös uppfinner julen (2013)
Söder om Folkungagatan (2014)
Melodifestivalen 2014
Käännös suomeksi
Minangkabaut

Häät.
Minangkabaut on indonesialainen etninen ryhmä. Länsi-Sumatralla elää noin neljä miljoonaa minangkabauta ja muualla Indonesiassa noin kolme miljoonaa lisää. Minangkabaut puhuvat minangkabaun kieltä ja ovat suurimmilta osin muslimeja. Heidän kielensä kuuluu austronesialaisiin kieliin.
Ryhmän sukujärjestelmä on matrilineaarinen. Näin muodostuvasta ryhmästä käytetään minangkabaun kielistä sanaa "suku". Järjestelmä oli ristiriidassa islaminuskon patrilineaarisen järjestelmän kanssa.
Kun Indonesia islamisoitui, minangkabautien alueella syntyi vahvasti järjestyneitä suufilaisia veljeskuntia, jotka saivat aikaan konflikteja pyrkiessään saamaan islamilaiset normit voimaan. Vuonna 1803 alkoi kansalaissota, missä wahhabilaiset minangkabautit pyrkivät yhteiskunnan uudistamiseen šarian pohjalta. Vaikka hollantilaiset kukistivat liikkeen, minangkabautien keskuuteen jäi lakikeskeisen ja oikeaoppisen islamin ihanne.
Aiheesta muualla

Jack O'Brien Hitching : Minangkabaun kukkotaistelut, Suomen Kuvalehti, 08.08.1925, nro 32, s. 10, Kansalliskirjaston digitaaliset aineistot
Bigos

Bigosia
Bigosia leivän sisällä.
Bigos on puolalainen pataruoka, jonka pääraaka-aineet ovat kerä- ja hapankaali, porsaanliha, makkara ja sienet. Bigos on saanut kansallisruoan aseman Puolassa.
Aiheesta muualla

Kuvia tai muita tiedostoja aiheesta Bigos Wikimedia Commonsissa
Nipukkamustesieni

| Nipukkamustesieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Hämymustesienet Coprinopsis
Laji::  acuminata
Kaksiosainen nimi
 Coprinopsis acuminata  (Romagn. ) Redhead ,Vilgalys & Moncalvo  
Infobox OKNimi-testi OK: 
Nipukkamustesieni (Coprinopsis acuminata, syn. Coprinus acuminatus) on harmahtava mustesienilaji. Se muistuttaa sukulaistaan harmaamustesientä. Sekoittamisen välttämiseksi sitä ei tule nauttia ainakaan alkoholin kanssa.
Gimo

| Gimo |
| --- | --- |
 Gimon keskustaa.
 Gimo
 Koordinaatit: 60°11′N, 18°11′E 
Valtio:   Ruotsi
Lääni:  Uppsalan lääni
Maakunta:  Uplanti
Kunta:  Östhammarin kunta
Pinta-ala:  
 – Maa:  3,13 km²
Väkiluku:  2 688
 – Väestötiheys:  858,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Gimo on 2 688 asukkaan taajama Östhammarin kunnassa Uppsalan läänissä noin 50 kilometriä Uppsalasta itään.
Gimo on vanha teollisuuspaikkakunta, jossa nykyään toimii raskasmetalliyritys Sandvik Coromant. Gimon asukkaista noin 700 työskentelee Sandvik Coromantissa, jolla on työntekijöitä yhteensä noin 1 700.lähde? Kruunun perustama rautaruukki toimi Gimossa vuosina 1615–1945.
Gimon herraskartano toimii hotelli- ja konferenssikeskuksena.
Väestönkehitys

| Gimon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 248 | 1 248 |
| 1965 | 1965 |    | 1 794 | 1 794 |
| 1970 | 1970 |    | 2 905 | 2 905 |
| 1975 | 1975 |    | 3 154 | 3 154 |
| 1980 | 1980 |    | 3 420 | 3 420 |
| 1990 | 1990 |    | 3 019 | 3 019 |
| 1995 | 1995 |    | 2 844 | 2 844 |
| 2000 | 2000 |    | 2 629 | 2 629 |
| 2005 | 2005 |    | 2 702 | 2 702 |
| 2010 | 2010 |    | 2 688 | 2 688 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Gimo framtidsråd (Arkistoitu – Internet Archive) (ruotsiksi)
Kälvestan lento-onnettomuus

| Kälvestan lento-onnettomuus |
| --- | --- |
 Turmakoneen kaltainen Vickers Viscount
Yhteenveto
Päivämäärä:  15. tammikuuta 1977
Onnettomuustyyppi:  maahansyöksy laskeutumisen yhteydessä
Tapahtumapaikka:  Kälvesta, Ruotsi
 :  59°22′54″N, 17°51′56″E
Lähtöpaikka:  Malmö
Määränpää:  Bromma
Kuolleita:  22
Eloonjääneitä:  0
Lentokone
Konetyyppi:  Vickers Viscount
Lentoyhtiö:  Linjeflyget
Kälvestan lento-onnettomuus tapahtui Kälvestan kaupunginosassa Tukholmassa 15. tammikuuta 1977. Linjeflyg-yhtiön matkustajakoneen maahansyöksyssä kuolivat kaikki kyydissä olleet 22 henkilöä. Reittilennolla olleen koneen piti laskeutua Bromman lentoasemalle, mutta korkeusvakaimeen muodostuneen jään vuoksi lentäjät menettivät koneen hallinnan. Kuolleiden joukossa oli Ruotsin pöytätennismaajoukkueen päävalmentaja Hans Alsér ja eräitä joukkueen pelaajia. Elokuussa 2008 vain muutaman sadan metrin päähän onnettomuuspaikasta putosi pienkone, mutta kaikki neljä kyydissä ollutta selvisivät hengissä.
Eduardo Sepúlveda

| Eduardo Sepúlveda |
| --- | --- |
 Eduardo Sepúlveda Ranskan ympäriajossa 2015.
Henkilötiedot
Syntynyt: 13. kesäkuuta 1991 (ikä 33)
Kansalaisuus:   Argentiina
Pyöräilijä
Pituus:  173 cm
Paino:  61 kg
Joukkue:  Lotto
Laji:  maantie
Rooli:  ajaja
Ura
Amatöörijoukkue(et)
–31.7.2012 1.8.2012–31.12.2012:  Centre Mondial du Cyclisme FDJ-BigMat (harjoittelija)
Ammattilaisjoukkue(et)
2013–2015  2016–2017 2018–2020 2021–2022   2023–:  Bretagne–Séché Environnement Fortuneo–Vital Concept Movistar Team Androni Giocattoli - Sidermec/Drone Hopper–Androni Giocattoli Lotto Dstny / Lotto
 Tiedot päivitetty: 5. tammikuuta 2025 
| Mitalit> Maa:   Argentiina.Miesten ratapyöräily.Pan-Amerikan kisat  | Mitalit> Maa:   Argentiina.Miesten ratapyöräily.Pan-Amerikan kisat  | Mitalit> Maa:   Argentiina.Miesten ratapyöräily.Pan-Amerikan kisat  | Maa:   Argentiina> Miesten ratapyöräily. |
| --- | --- | --- | --- |
|  Pronssia | Guadalajara 2011 | joukkuetakaa-ajo |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Kultaa | México 2013 | takaa-ajo |  |
|  Kultaa | México 2013 | joukkuetakaa-ajo |  |
|  Hopeaa | México 2013 | pariajo |  |
Miesten maantiepyöräily
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Hopeaa | Mar del Plata 2012 | aika-ajo |  |
Eduardo Sepúlveda (s. 13. kesäkuuta 1991 Rawson) on argentiinalainen maantiepyöräilijä. Hän on kilpaillut myös ratapyöräilyssä. Hän aloitti maantiepyöräilyn ammattilaisuransa ranskalaisessa Bretagne–Séché Environnement-joukkueessa 2013 ja edusti tallia, nimeltään sittemmin Fortuneo–Vital Concept vuoteen 2017. Kausilla 2018–2020 hän ajoi Movistar Teamissa, vuosina 2021–2022 Androni Giocattoli - Sidermec / Drone Hopper–Androni Giocattoli -joukkueessa ja vuodesta 2023 lähtien Lotto Dstny / Lotto-tallissa.
Saavutuksia

Lähteet: Pro Cycling Stats, Cycling Archives
Linjeflyg

Logo
Linjeflyg oli ruotsalainen lentoyhtiö, jonka perustivat vuonna 1957 lentoyhtiöt Scandinavian Airlines System ja Aerotaco sekä sanomalehdet Dagens Nyheter ja Stockholms-Tidningenlähde?. SAS osti yhtiön kaikki osakkeet vuonna 1992 ja yhdisti sen itseensä seuraavan vuoden alussa.
Käännös suomeksi
I love 8-bit

I love 8-bit® näyttelytapahtumien logo
I love 8-bit on voittoa tavoittelematon kiertävä tietokonenäyttely, joka esittelee aikansa tietokonekulttuuria, tietokoneita, laitteita, pelejä ja demoja. Sen tunnuslause It's the flying computer circus viittaa tietokonenäyttelyn kiertävään luonteeseen. Näyttely sai alkunsa Tekniikan museon järjestämästä yhteisönäyttelystä 16. helmikuuta 2022 ja näyttely on kiertänyt ympäri Suomea siitä lähtien. Valikoimassa on vuonna 2023 yli 80 erilaista laitetta 1970- ja 1980-luvulta, kuten myös laaja valikoima aikansa tietokonelehtiä, pelejä ja oheislaitteita. Näyttelytapahtumat voivat olla maksuttomia tai niiden järjestäjästä riippuen, näyttelyistä voidaan periä myös pääsymaksu.
Kasibittinen

I love 8-bit -näyttely julkaisee lehteä Kasibittinen, joka tukee 8-bittistä tietokonekulttuuria tarkoituksenaan käsitellä asioita viihteellisesti, mutta asiallisesti ja autenttisella tavalla siten, kuten ennenkin lehdet ilmestyivät. Lehti ilmestyy muutaman kerran vuodessa riippuen järjestettävistä näyttelyiden tilauksista. Näyttelykävijät voivat osallistua itse lehden tekoon lähettämällä  juttuja lehteen tai kirjoittaa I love 8-bit® -näyttelyissä lehden yleisönosastoon kirjoituksia näyttelykokemuksista. Lehden ensimmäistä numeroa painettiin 500 kappaletta.
Kiertävät I love 8-bit -yleisönäyttelyt

Helsinki, Kallion tietokonemuseo 9.12.24-31.3.2025
Kotka, Meripäivät 25.7.-27.7.2024
Seinäjoki, Idepark 21.2.-29.2.2024
Kokkola, kaupunginkirjasto 21.8.-2.9.23
Mikkeli, Kauppakeskus Akseli 24.2.-11.3.2023
Kerava, kaupunginkirjasto 4.2.-18.2.2023
Tampere, Tullintori 13.1.-28.1.2023
Vaasa, Kauppakeskus Rewell 14.-28.10.2022
Espoo Lippulaivan kirjasto 1.-2.10.2022
Helsinki, Kauppakeskus Hertsi 30.8.-3.9.2022
Tornio, Kauppakeskus Rajalla 13.8.-27.8.2022
Helsinki, Messukeskus Assembly 4.-7.8.2022
Kotka, Kauppakeskus Pasaati 26.4.-6.5.2022
Helsinki, Tekniikan museo 16.2.-3.4.2022
Yleisönäyttelyiden lisäksi I love 8-bit® kiertää yksityistilaisuuksissa ja yritystapahtumissa.
Aiheesta muualla

I love 8-bit® -kotisivu
Albert Theodor Gellerstedt

| Albert Theodor Gellerstedt |
| --- | --- |
 Albert Theodor Gellerstedt
Henkilötiedot
Syntynyt: 6. lokakuuta 1836
Kuollut: 7. huhtikuuta 1914 (77 vuotta)
Kansalaisuus:  Ruotsi
Ammatti:  arkkitehti, runoilija, akvarellisti
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Albert Theodor Gellerstedt (6. lokakuuta 1836 Säterbo – 7. huhtikuuta 1914 Tukholma) oli ruotsalainen arkkitehti, runoilija ja akvarellisti sekä Ruotsin akatemian jäsen vuodesta 1901. Hän oli vuodesta 1877 Tukholman teknillisen korkeakoulun arkkitehtuurin professori, vuodesta 1882 intendentti ja vuodesta 1897 yli-intendentinviraston yli-intendentti. Hän julkaisi Arkitektoniska fragmenter (1865–1877), toimitti Mönster för konstindustri och slöjd, utgifna af Svenska slöjdföreningen (1875–1876). Hän julkaisi myös muun muassa kaksi kokoelmaa runoja nimellä Dikter (1871 ja 1881) ja kokoelmat Eftersommar (1891), Gamla visor (1900) sekä Från hult och täppor (1906). Hän maalasi muun muassa vanhaa Tukholmaa esittäviä akvarelleja.
Aiheesta muualla

Kuvia tai muita tiedostoja aiheesta Albert Theodor Gellerstedt Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Nils Fredrik Sander | Ruotsin akatemia, tuoli 7 1901–1914 | Seuraaja: Selma Lagerlöf |
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Ranska  BnF data  Saksa  Suomi (KANTO)  Yhdysvallat  Ruotsi  Alankomaat 
Taiteenala:  KulturNav  MusicBrainz  Musée d'Orsay  RKD Artists  ULAN 
Muut:  IdRef
Luettelo Strängnäsin hiippakunnan piispoista

Tämä on luettelo Ruotsin kirkon Strängnäsin hiippakunnan piispoista.
Piispat > Katolinen hiippakunta

| --- | --- |
 1129: Gerðar  1171–1190: Vilhelmus  1208–1210: Uffe  1219–1224: Olov Basatömer  1233–1241: Throgillius  1253–1257: Kol  1267–1275: Finvid  1275–1291: Anund Jonsson  1292–1308: Isarus  1308–1343: Styrbjörn  1343–1345: Frenderus  1345–1355: Sigmundus  1355–1378: Thyrgillus Johannis :  1378–1401: Tord Gunnarsson  1401–1408: Petrus Johannis  1409–1410: Gjord Petersson Rumpa  1410–1419: Andreas Johannis  1420–1428: Arnoldus Johannis  1429–1443: Thomas Simonsson  1443–1449: Ericus Birgeri  1449–1463: Siggo Ulphonis  1463–1479: Johannes Magni  1479–1501: Kort Rogge  1501–1520: Mattias Gregersson (Lillie)  1520–1521: Jens Andersen Beldenak  1522–1536: Magnus Sommar
Piispat > Luterilainen hiippakunta

| --- | --- |
 1536–1555: Botuidis Sunonis  1557–1561: Ericus Nicolai Swart  1561–1562: Botuidis Sunonis  1563–1585: Nicolaus Olai Helsingius  1586–1607: Petrus Jonae Helsingus  1608–1609: Petrus Kenicius  1609–1637: Laurentius Paulinus Gothus  1637–1638: Laurentius Olai Wallius  1639–1642: Jacobus Johannis Zebrozynthius  1643–1664: Johannes Matthiae Gothus  1664–1674: Erik Gabrielsson Emporagrius  1674–1686: Carolus Lithman  1687–1700: Erik Benzelius vanhempi  1701–1717: Johannes Bilberg  1717–1728: Daniel Norlindh  1731–1747: Daniel Lundius  1749–1762: Erik Alstrin  1763–1776: Jacob Serenius :  1776–1793: Carl Jesper Benzelius  1793–1803: Stefan Insulin  1803–1827: Johan Adam Tingstadius  1829–1838: Pehr Thyselius  1839–1852: Hans Olov Holmström  1852–1880: Thure Annerstedt  1881–1889: Adam Teodor Strömberg  1889–1927: Uddo Lechard Ullman  1927–1933: Sam Stadener  1933–1952: Gustaf Aulén  1952–1954: Dick Helander  1955–1972: Gösta Lundström  1972–1982: Åke Kastlund  1982–1989: Tord Simonsson  1989–2005: Jonas Jonson
Piispat > 2000-luku

| Kuva | Nimi | Vuodet | Huomautuksia |
| --- | --- | --- | --- |
|  | Hans-Erik Nordin | 2005–2015 |  |
|  | Johan Dalman | 2015 -- | ylihovisaarnaaja vuodesta 2015 |
Aiheesta muualla

Kuvia tai muita tiedostoja aiheesta Luettelo Strängnäsin hiippakunnan piispoista Wikimedia Commonsissa
Svenska kyrkan - Strängnäs stift (ruotsiksi)
Angelo Acerbi

Angelo Acerbi

Angelo Acerbi (s. 23. syyskuuta 1925) on italialainen roomalaiskatolinen arkkipiispa, joka on luonut uran Pyhän istuimen diplomaattina. Hänet vihittiin papiksi 27. maaliskuuta 1948 ja nimitettiin Zellan titulaariarkkipiispaksi sekä apostoliseksi pro-nuntiukseksi Uuteen-Seelantiin 22. kesäkuuta 1974. Piispaksi vihkiminen seurasi 30. kesäkuuta. Pääkonsekraattorina toimi paavi Paavali VI, jota avustivat Giovanni Benelli ja Duraisamy Simon Lourdusamy.
14. elokuuta 1979 Acerbi sai nimityksen apostoliseksi nuntiukseksi Kolumbiaan, 28. maaliskuuta 1990 Unkariin, 13. tammikuuta 1994 Moldovaan ja 8. helmikuuta 1997 Alankomaihin. Hän jäi eläkkeelle 27. helmikuuta 2001.
Acerbi nimitettiin Maltan ritarikunnan prelaatiksi 21. kesäkuuta 2001. Vuonna 2008 hänet nimitettiin Italian tasavallan ansioritarikunnan suurupseeriksi.
Archie Cruz

| Archie Cruz |
| --- | --- |
 Archie Cruz vuonna 2020
Henkilötiedot
Koko nimi:  Arttu Kuosmanen
Syntynyt: 26. maaliskuuta 1992 (ikä 32) Savonlinna
Muusikko
Taiteilijanimi:  Archie Cruz 
Laulukielet:  englanti, suomi
Aktiivisena:  2007–
Tyylilajit:  hard rock, heavy metal
Soittimet:  laulu, kitara, basso, rummut
Yhtyeet:  Santa Cruz, The Local Band
  [ Muokkaa Wikidatassa ] [ ohje ]  
Archie Cruz (oik. Arttu Onni Aleksi Kuosmanen; s. 26. maaliskuuta 1992 Savonlinna)lähde? on suomalainen laulaja, lauluntekijä ja muusikko. Hänet tunnetaan parhaiten rockyhtye Santa Cruzin laulaja-kitaristina. Hän oli mukana perustamassa yhtyettä vuonna 2007. Santa Cruz on sittemmin julkaissut viisi albumia ja esiintynyt ympäri maailmaa. Yhtyeen muut jäsenet riitautuivat Archie Cruzin kanssa vuonna 2018 ja erosivat yhtyeestä kesken kiertueen. Archie Cruz on sittemmin jatkanut Santa Cruzin ainoana alkuperäisjäsenenä uusien kokoonpanojen kera.
Santa Cruzin ohella Archie Cruz on soittanut The Local Band -superyhtyeessä, sekä vieraillut muiden artistien kappaleilla.
Tausta

Arttu ”Archie Cruz” Kuosmanen syntyi 26. maaliskuuta 1992. Hän on kotoisin Savonlinnasta. Kuosmasen isä on ABC King -kenkäkauppaketjun perustaja.
Ura > Santa Cruz

Archie Cruz ja Joonas ”Johnny Cruz” Parkkonen perustivat rockyhtye Santa Cruzin vuonna 2007. Ennen pitkää yhtyeeseen liittyivät myös  Mitja ”Middy Cruz” Toivonen ja Tapani ”Tazzy Cruz” Fagerström. Santa Cruzin debyyttialbumi Screaming for Adrenaline julkaistiin vuonna 2013, jonka jälkeen yhtye aloitti ensimmäiset ulkomaankiertueensa Keski-Euroopassa ja Isossa-Britanniassa. Yhtyeen toinen albumi Santa Cruz julkaistiin vuonna 2015, ja se nousi Suomen albumilistan kolmanneksi. Vuonna 2016 yhtye aloitti ensimmäisen Yhdysvaltojen-kiertueensa.
Santa Cruzin kolmas albumi Bad Blood Rising julkaistiin vuonna 2017. Maaliskuussa 2018 yhtye aloitti uuden Yhdysvaltojen-kiertueen, joka keskeytettiin kuun lopussa. Johnny, Middy ja Tazzy Cruz tiedottivat omilla sosiaalisen medioiden tileillään jättäneensä yhtyeen, kun taas Archie Cruz kertoi, että hänet oli potkittu ulos yhtyeen kiertuebussista ja ettei kiertueen peruminen ollut hänen päätöksensä. Lopulta Archie Cruz päätti jatkaa yhtyeen ainoana alkuperäisjäsenenä ja kasasi ympärilleen uuden kokoonpanon. Neljäs Santa Cruz -albumi Katharsis julkaistiin vuonna 2019, jonka jälkeen yhtye kiersi jälleen Yhdysvalloissa.
Ura > The Local Band

Vuonna 2013 Archie Cruz oli mukana perustamassa The Local Band -superyhtyettä, johon kuuluvat myös Alexi Laiho, Jussi 69 ja Olli Herman. The Local Band perustettiin sillä ajatuksella, että yhtye esiintyisi kerran vuodessa ja soittaisi pääasiassa jäsentensä lempimusiikkia. Yhtyeen ensimmäinen konsertti järjestettiin Helsingin Tavastia-klubilla joulukuussa 2013, mikä myi loppuun. Sittemmin yhtye on esiintynyt muun muassa Ruisrockissa ja Japanissa. Joulukuussa 2015 The Local Band julkaisi EP:n Locals Only – Dark Edition.
Keväällä 2018 Samy Elbanna paikkasi Archie Cruzia The Local Bandissa, tämän ollessa Yhdysvaltojen-kiertueella Santa Cruzin kanssa. Archie Cruz palasi yhtyeen riveihin kesäkuussa 2018, kun The Local Band esiintyi Helsingin Kaisaniemen puistossa Hollywood Vampiresin lämmittelijänä. Pian tämän jälkeen The Local Band kuitenkin tiedotti jatkavansa ilman Archie Cruzia, jonka viralliseksi korvaajaksi ilmoitettiin Samy Elbanna.
Ura > Muuta

Archie Cruz vieraili rap-artisti Brädin vuonna 2015 julkaistulla ”Mestariteos”-singlellä. Vuonna 2017 hän vieraili Uniikin kappaleella ”Korkki kii”. Archie Cruz toimi myös yhtenä tuomareista Nelosen musiikkiohjelmassa All Together Now. Hänet nähtiin myös Selviytyjät Suomi -televisio-ohjelman viidennellä tuotantokaudella.. Hän julkaisi ensimmäisen suomenkielisen singlensä Elossa vielä kesällä 2024.
Yksityiselämä

Archie Cruz on seurustellut aiemmin näyttelijä Pinja Kanonin kanssa. Huhtikuussa 2019 Archie Cruz kertoi seurustelevansa yhdysvaltalaisen mallin Daylon Muenznerin kanssa. Lokakuussa hän ilmoitti seurustelevansa yhdysvaltalaisen mallin Katelyn Cannellan kanssa. He menivät kihloihin marraskuussa 2019. Alkuvuodesta 2020 Archie Cruz muutti Canellan luokse Los Angelesiin. Huhtikuussa he purkivat kihlauksensa, ja Archie Cruz ilmoitti muuttavansa takaisin Suomeen. Myöhemmin Canella väitti Archie Cruzin pahoinpidelleen häntä sekä henkisesti että fyysisesti, ja kertoi tehneensä asiasta rikosilmoituksen. Santa Cruzin edustajat kielsivät kaikki Archie Cruziin kohdistuneet väitteet. Toukokuussa Archie Cruz kertoi aloittaneensa vieroitushoidon. Archie Cruz kihlautui mediapersoona Iida Vainion kanssa syyskuussa 2023 ja he saivat tyttölapsen joulukuussa 2024.
Yksityiselämä > 2024 rikosepäilyt

Kuosmanen on syytettynä Helsingin käräjäoikeudessa kahdesta laittomasta uhkauksesta, kunnianloukkauksesta ja järjestystä ylläpitävän henkilön vastustamisesta. Epäillyt rikokset ovat uutisoinnin mukaan tapahtuneet 31. toukokuuta 2023.
Diskografia > Santa Cruz

Screaming for Adrenaline (2013)
Santa Cruz (2015)
Bad Blood Rising (2017)
Katharsis (2019)